open-index/open-wikipedia-markdown huggingface dataset:
Lisu

**Lisu** (傈僳族, lisu språk: *ꓡꓲ‐ꓢꓴ ꓫꓵꓽ လီဆူ*) er en folkegruppe i Bakindia og Kina. De utgjør ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 634&nbsp;912 av dem i Kina, for det meste i provinsene Yunnan og Sichuan. De finnes også i Burma, Thailand og i den indiske forbundsstaten Arunachal Pradesh.

Protestantisk kristendom står sterkt blant lisuene. Protestantiske misjonærer begynte å virke blant lisufolket tidlig på 1900-tallet. Den første misjonæren som arbeidet blant lisuene i Yunnanprovinsen i Kina var den britiske CIM-misjonæren James O. Fraser, som også utviklet deres skriftspråk og Fraser-alfabetet, som med noen modifikasjoner i dag er offisielt anerkjent og brukt av de kinesiske myndigheter. 

Det er i dag (2007) om lag 300&nbsp;000 protestanter blant lisuene i Kina og Burma (men nesten ingen blant Thailands lisuer). I et stort antall landsbyer favner kirkemedlemskapet godt over halvparten av befolkningen. Lisukirken har både Bibelen og en salmebok på sitt språk.

## Litteratur
*Xuit Lit / Xú Lín 徐琳, Mut Yuiqzha / Mù Yùzhāng 木玉璋, Shi Luiqai / Shī Lǚqiān 施履谦 etc.: **Lisu Het kethuaddu** / Lì-Hàn cídiǎn 傈汉词典 (*Lisu-kinesisk ordbok*; Kūnmíng 昆明,  Yuitnat coshit tot'et ddodel / Yúnnán mínzú chūbǎnshè 云南民族出版社 1985). Benytter både ren Fraser-skrift og modifikasjonen fra 1957.

## Eksterne lenker
* The Lisu ethnic minority (kinesisk regjeringsside)
EM på skøyter 1968, menn

**EM på skøyter 1968, menn ** ble avholdt på Bislett Stadion i bydelen St. Hanshaugen, Oslo, Norge den 27. og 28. januar 1968 med 28 deltakere fra 10 nasjoner.

Fred Anton Maier vant mesterskapet foran Eduard Matusevitsj og Magne Thomassen.

## Program

## Medaljevinnere

Ifølge avisreportasje gjengitt i boken *Store idrettsøyeblikk: norsk idrett gjennom 50 år* (utgitt 1970) står det at lørdagens isforhold var av *arbeidsis*-type og at mange anså slaget om mesterskapet som avgjort etter Fred Anton Maiers fantastiske  meter hvor han vant med en seiersmargin på 15,9 sekunder.

## Sammenlagt

## Referanser




## Litteratur
* 
* 

## Eksterne lenker
* 
*  
*  Resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (ikke komplett, mangler en løper, Jonny Nilsson, som ikke gikk dag 2, og angir kun første dag som dato for stevnet som varte i 2 påfølgende dager)
* 
;Videoer på YouTube
*  med 1t 38min 8sek
*  med 1t 33min 26sek
*  med 1t 38min 2sek
*  med 6min 45sek
*  med 1t 33min 22sek
Derwent (Nordøst-England)

**Derwent** er en elv som renner mellom grevskapene Durham og Northumberland i England. Den er en bielv til Tyne, som den renner inn i nær MetroCentre. Vest for Consett danner elven Derwent Reservoir. Den er 35&nbsp;km lang.

Navnet Derwent kommer fra det brytonisk/gammelwalisisk ordet *derw*, «eik» + *-went*, «dal». Alternativt kan det være fra *dour/der/dar*, «vann» + *(g)-went*, «hvitt».

## Referanser


## Eksterne lenker
* Fotografier fra Derwent 
* Broer over Derwent
Rote Kapelle

**Die ''Rote Kapelle*** (Det røde orkesteret) var [[Gestapo]]s betegnelse for motstandsgrupper på tysk jord som ble mistenkt for å ha en [[kommunismen|kommunistisk]] bakgrunn. Ettersom uttrykket ble til på et tidspunkt da man ikke hadde særlig oversikt over grupperingene man lette etter, favnet Gestapo i sin leting i virkeligheten også grupperinger som ikke var kommunistisk orientert. Men det var uansett to viktige motstandsnett i [[det tredje rike]] med tilknytning til kommunismen.

Gestapos bruk av betegnelsen *Rote Kapelle* gjaldt til å begynne med en krets senere identifisert som Schulze-Boysen/Harnack-gruppen, en anti-[[Hitler]]gruppe i [[Tyskland]] med forbindelser både til [[USA]], [[Sovjetunionen]] og andre land. Gestapos uttrykk favnet også rent kommunistiske [[spion]]grupper som sovjeternes [[GRU]]-kontrollerte *Trepper*-gruppe. En annen gruppe i [[Berlin]] opererte uavhengig av forbindelser østover.

Navnet *Rote Kapelle* hadde sammenheng med at den tyske [[kontraspionasje]]n *Abwehr* omtalte spionenes radiosender som «musikkboksen» og deres agenter for «musikanter». «Rød» stod for [[kommunisme]]n. Gestapo opprettet en *Sonderkommission Rote Kapelle* som skulle sprenge de antatt sovjetiske spionnettverkene.

Falk Harnack var medlem av motstandsgruppen *Weisse Rose*; hans eldre bror Arvid var jurist og toppbyråkrat, og aktiv i *Rote Kapelle*. [[Teolog]]en [[Dietrich Bonhoeffer]] var fetteren deres. Arvid Harnack fikk i sitt arbeid nøkkelinformasjoner, og [[spion]]erte til fordel for både Sovjetunionen og USA; selv var han gift med en fattigjente fra [[Milwaukee]] i [[Wisconsin]] som hadde tatt [[doktorgrad]]en i litteratur. Arvid rekrutterte offiseren [[Harro Schulze-Boysen]] som spion for Sovjet, og de fikk formidlet til [[Stalin]] at [[Operasjon Barbarossa|en tysk invasjon av Sovjetunionen]] var under planlegging. På denne rapporten rablet Stalin: «*Du kan be din kilde fra det tyske flyvåpen om å kn**** moren sin.*» Mildred Harnack kjente *Weisse Rose* gjennom sin svoger Falk og var selv sentral i motstandsarbeidet i *Rote Kapelle*. Hun ble halshogd i 1943.

*Trepper*-gruppen ble sprengt i [[1943]], mens gruppen i Berlin var operativ inntil [[1944]].

Etter [[andre verdenskrig]] ble *Rote Kapelle'' også benyttet som selvidentifikasjon av overlevende fra en rekke store og små tyske motstandsgrupper.

## Referanser
Kolabukta

**Kolabukta** (russisk: Ко́льский зали́в &ndash; *Kolskij zaliv*, på norsk ofte kalt **Kolafjorden** eller **Murmanskfjorden**) er en smal fjord i Barentshavet på kysten av Kolahalvøya. Den er 57 km lang og opptil 7 km bred. Dybden ved innløpet er 200 – 300 m. Østbredden er svært bratt, mens vestbredden har en relativt slakk helling. Elvene Tuloma og Kola munner ut innerst i fjorden. Tidevannet kan bli opptil 4 meter. På østbredden av fjorden ligger Murmansk med sin isfrie havn, og Severomorsk hvor den russiske nordflåten er basert. På vestsiden ligger byen Poljarnyj.

## Eksterne lenker
* Kart
Chenghai

** Chenghai** eller **Tenghai** (kinesisk: 澄海; pinyin: *Chénghǎi*, teochew: *Thěng Hài*) er et distrikt i byprefekturet  Shantou i provinsen Guangdong i Folkerepublikken Kina.

Det er fødestedet til Qin Mu og til Hai-Hong. Sistnevnte var far til thaikongen Taksin.

Språket teochew, et minnanspråk, har hjemstavn i denne delen av Kina.

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Eksterne lenker
*
Macaohalvøya

**Macaohalvøya** er den eldste og mest folkerike delen av det tidligere portugisiske territoriet Macao, som nå er en spesiell administrativ region i Folkerepublikken Kina. Den har et areal på 9,3 km² og henger geografisk sammen med Zhuhai i Fastlands-Kina i nordøst, i gjennom et eide som gjennom årene er blitt 200 meter bredt.

Halvøya og Zhuhais bysentrum er på en større øy, dannet av Perleflodens deltaarmer. Grenseporten Portas do Cerco (關閘) ble bygd på dette eidet i 1849.

I sør har øya fått tre forbindelser med lange broer over til øya Taipa.  Halvøyas lengste akse (fire kilometer) strekker seg fra grenseporten til den sørvestlige tippen, Barra (媽閣嘴).

Halvøya har en vestlig *Porto Interior* (indre havn, 內港), og en østlig *Porto Exterior* (ytre havn, 外港). Den 93 meter Guiahøyden (松山) er halvøyas høyeste punkt, men ellers er åskammene der i gjennomsnitt på mellom 50 og 75 meters høyde. På Guiahøyden ligger Guia Fort, et fyrtårn og kapellet Chapel of Our Lady of Guia, bygd i 1622. Mange av områdene mot havet er gjenvunnet land.

Halvøya svarer til den historiske *Concelho de Macau*, som er oppdelt tilsvarende de fem katolske menighetene der, kalt *freguesias*. Disse enhetene spiller en viss rolle statistisk og i planlegging, men har ingen egne borgerlige lokale styringsorganer:

* Freguesia de Nossa Senhora de Fátima
* Freguesia de Santo António
* Freguesia de São Lázaro
* Freguesia da Sé
* Freguesia de São Lourenço

## Referanser
Ci (lyrikk)

**Ci** (kinesisk: &#35422;, eller &#36781;, pinyin: *cí*) er en kinesisk form for lyrikk som utviklet seg under  Liang-dynastiet etter inspirasjon fra *[[Shijing]]* og *[[Yuefu]]*. 

Det dreide seg opprinnelig om folkelige uttrykk for lengselsfølelser slik en delvis fiktiv person skulle oppleve dem. Det oppstod ofte anonymt, ikke minst i de større byenes bordellområder. Stilen ble grepet fatt i av store kinesiske diktere som åpnet lyrikkstilen for et bredere tematisk spektrum. Ci-diktningen nådde et høydepunkt under Song-tiden, og både Taizong- og Renzong-keiserne bidro til dens popularitet.  

I formen var ci-diktene heller fri, og var ikke bundet av de mangfoldige begrensninger som lyrikkstiler som for eksempel *[[Shi (poesi)#Gushi|Gushi]]* eller særlig *[[Shi#Jintishi|Jintishi]]*. De ble imidlertid sunget til bestemte fastlagte melodier som var å finne i rikholdige håndbøker. Særlig berømt er en håndbok med 875 melodier til utvalg (*Cilü*) og en annen med 826 melodier med 2306 varianter (*Cipu*).

Til de viktigste *ci*-diktere hører Wen Tingyun, Wei Zhuang, Li Houzhu, Su Dongpo, Liu Yong, Xin Qiji og Ouyang Xiu.

## Litteratur
*Helwig Schmidt-Glintzer: *Geschichte der chinesischen Literatur*, Bern 1990, ISBN 3406453376
Bodomsjøen

**Bodomsjøen** (*Bodominjärvi* på finsk, *Bodom träsk* på svensk) er en innsjø i byen Esbo i Finland, ikke langt fra Helsingfors. Innsjøen er omtrent tre kilometer lang og en kilometer bred. Innsjøen er med 4,1 km² den største i Esbo. Den har en gjennomsnittlig dybde på 4,3 m. Det ligger to små øyer i innsjøen, Lillören og Storören. 

Innsjøen er kjent for mordene som skjedde her 5. juni 1960, da fire tenåringer (to jenter og to gutter) på campingtur på mystisk vis ble angrepet i søvne. Tre av dem ble drept, mens en overlevde. Denne hendelsen blir ofte kalt Bodommorda. I juni 2005 ble den eneste overlevende, Nils Gustaffson siktet for å ha drept sine venner, men samme år ble han frikjent. 

Det finske metallbandet Children of Bodom, som også er fra Esbo, ble oppkalt etter innsjøen på grunn av drapene og mystikken bak hendelsen.

## Referanser
Samuel Dyer

**Samuel Dyer** (lydhermende kinesisk navn: 戴尔, *Dài'ěr*, født 20. januar 1804 i London i England, død 24. oktober 1843 i Macao i Kina) var en kongregasjonalistisk protestantisk misjonær som arbeidet blant kinesere for det meste i  det som i dag er Malaysia. Han ankom Penang i 1827. Dyer, hans kone Maria og derres barn bodde i Malacca og så til slutt i Singapore. Han huskes særlig som for sine ferdigheter som typograf, han utviklet ståltyper for kinesiske tegn noe som gav trykking av kinesisk tekst et bedre og klarere resultat. 

Dyer ble til slutt i stand til å reise til Kina. Han kom til Hongkong den 7. august 1843 i forbindelse med en konferanse for London Missionary Society. Der ble det bestemt at han skulle virke i Fujianprovinsen. Men han fikk feber og døde i Macao før han kom på plass på misjonsfeltet. 

## Referanser
Nanjinguniversitetet

**Nanjinguniversitetet** (kinesisk: 南京大学 / 南京大學 *Nánjīng Dàxué*, kort 南大 *Nándà*) i Nanjing (Folkerepublikken Kina) er en av verdens eldste utdannelsesinstitusjoner. 

Det er to måter å se på universitetets historie. 

Det kan betraktes som en fortsettelse av et kinesisk akademi i Nanjing som spore sine røtter tilbake til år 258. Eller det kan betraktes som en arvtager av de første undervisningsinstitusjoner av vestlig modell som ble lagt til byen. I det siste tilfellet er forløperinstitusjonene *Nanking University* (1902), drevet av metodistkirken); *Nanking Christian College* (Disciples of Christ), og en presbyteriansk gutteskole kalt *Presbyterian Academy*. I 1910 ble disse skolene lagt kombinert til det som da ble kalt *University of Nanking*, og gjennom årene tilkom også andre protestantiske kirkelige institusjoner som beriket forskjellige aspekter ved universitetets virke. 

Nanjinguniversitetet gjelder som fødestedet for moderne vitenskap i Kina, og har spilt en ledende rolle på en rekke områder. Blant annet var der her man begynte med felles undervisning for kvinner og menn, og innførte studentsentrerte metoder i stedet for den tradisjonelle frontalundervisning. 

En rekke andre høyere utdannelsinstitusjoner ble slått sammen med universitetet etter kommunistenes seier over Kuomintang i 1949. Blant dem var et annet universitet som ofte også omtales som *Nanjinguniversitetet* – nemlig University of Nanjing, fra 1888. Alt etter hvilket perspektiv man anlegger kan man si at det er dette universitetet som er den eldste bestanddel av dagens universitet som et moderne universitet.  
Blant universitetes mest kjente elever er den tidligere kinesiske president  Jiang Zemin.

Nándà regnes som ett av Kinas toppuniversiteter. 

## Eksterne lenker
* 
* School of Architecture (engelsk, kinesisk)
* Lilybbs, Internetforum for NJU-studentene (kinesisk)
* Informasjon for universitetets utenlandske studenter  (engelsk, kinesisk, japansk, koreansk)
Tuscaroraene

**Tuscaroraene** er en irokesisk stamme med tradisjonelt hjemsted i det nordøstlige USA, fortrinnsvis i delstaten New York. Tuscaroraene var den sjette irokesiske indianerstammen som tilkom irokeserføderasjonen som ble dannet i 1142.

Tuscaroraene bodde nok i dette området opprinnelig, antagelig ved St. Lawrence-elven. Men så dro de sørover til det som nå er Nord-Carolina. Derfra vendte de fleste tilbake i 1722, etter tuscarorakrigen, og ble innlemmet i irokeserføderasjonen. De fikk et nytt hjemområde av  oneidaene og cayugaene.

Det er i dag (2007) om lag 1000 tuscaroraer. Mange bor på indianerreservatet *Six Nations Reserve* i Ontario i Canada, andre på *Tuscarora Indian Reservation* i Niagara County i New York.

Atter andre bor i Nord-Carolina, men er ikke anerkjente som indianerstamme av de føderale myndigheter. Dette skyldes delvis uheldige administrative grep som fungerer diskriminerende, og iveren etter å rette opp er ikke så stor ettersom mange «utvannede» grupper indianerstammer har vært snare til å utnytte lovgivningen til blant annet å opprette kasinoer på sine områder.

## Eksterne lenker
*Tidslinje, Cherokee-historie (en.)
Huang Wenhui

**Huang Wenhui** eller  ** Wang Wenhui ** (født 1971 i Macao) er en kinesisk dikter i den tidligere portugisiske kolonien Macao, fra 1999 del av Folkerepublikken Kina.
Sun Jiazheng

**Sun Jiazheng** (født 1944 i Siyang i Jiangsu i Kina) er en kommunistisk politiker i Folkerepublikken Kina. Han er utdannet ved Nanjinguniversitetet. 

Han ble utnevnt til kulturminister for Folkerepublikken Kina i mars 1998.

## Eksterne lenker
*
EM på skøyter 1969, menn

**EM på skøyter 1969, menn ** ble avholdt på Eisstadion Inzell i Inzell, Vest-Tyskland den 25. og 26. januar 1969 med 34 deltakere fra 13 nasjoner.

Dag Fornæss vant mesterskapet foran nederlandske Kees Verkerk og svenske Göran Claeson.

## Medaljevinnere
;Sammenlagtmedaljer

;Distansemedaljer

## Sammenlagt

## Kilder
*  Resultater på www.ISU.html.infostradasports.com sine sider

## Eksterne lenker
* 
*  for EM på skøyter 1969 for menn.
*  Medaljer nasjonsvis og resultater på The-Sports.org
* 
;Video på YouTube
*  med 24min 29sek
;Bilde-album
*
Nadja Weiss

**Nadja Weiss**, alternativt Nadja Palmstierna-Weiss, (født 1972) er en svensk skuespillerinne. 

Weiss studerte ved Teaterhögskolan i Stockholm 1991-1994, etter praktikantperioden på Stockholms stadsteater ble hun engasjert ved Dramaten. Hun har også medvirket i flere oppsetninger ved Radioteatern. Hun filmdebuterte i 1984 som barnskuespillere i Ingmar Bergmans *Efter repetitionen*.

## Filmografi
* 2006 – *[[Van Veeteren - Tilfellet G| Tilfellet G]]* (Svensk tittel: *Van Veeteren – Fallet G*)
* 1997 – *[[Tic Tac]]*  
* 1997 – *Grötbögen*
* 1984 – *Efter repetitionen*

## Referanser


## Eksterne lenker
*
Klara Sund

**Klara Johanne Sund** (født 17. juni 1956, død 30. april 2004) var en norsk filmskaper med utdanning fra Sagene lærerhøgskole 1975–1992, regissør av kortfilmene *[[Ein sykkel på havsens botn]]*, 1990 (med John Alfheim) og *Beat-poetane*, 1994. Prosjektleder ved Statens studiesenter for film i 1999.  Omtalt i boka *Tid for å leve – tid for å dø* av Unni Ranheim, 2006.

## Referanser
Humentraktaten

** Humentraktaten** (kinesisk: 虎门条约, pinyin: *Hǔmén Tiáoyuē*) ble inngått den 8. oktober 1843 mellom Qing-Kina og Storbritannia og var en tilleggsavtale til Nanjingtraktaten av 1842.

Den fastla tolltariffene for forskjellige handelsvarer som te, silke, bomull, ullvarer, metaller, elfenben og alkoholholdige drikker. Dessuten inneholdt den en såkalt mestbegunstigesklausul som tilsa et enhver rettighet som Kina måtte innrømme en tredjepartsnasjon, automatisk også skulle gjelde for britene. Britiske borgere ble også unntatt fra det kinesiske rettsapparatets myndighetsområde.

Avtalen ble inngått ved Humen ved Perleflodens utløp i provinsen Guangdong. På engelsk kalles den *Treaty of the Bogue*; Bogue er en forvanskning av portugisernes bruk av den latinske oversettelsen av stedsnavnet Humen, *Bocca Tigris*, = «Tigerporten»,  «Tigermunnen».
## Eksterne lenker
*
Stamford

**Stamford** er en by i den amerikanske delstaten Connecticut med et areal på 134,9&nbsp;km² og en befolkning på ca. 120&nbsp;000 innbyggere (2003). Byen ligger ved Long Island-sundet sørvest i delstaten, ca. 50&nbsp;km nordvest for New York City.

## Referanser


## Eksterne lenker
*
Darien (Connecticut)

**Darien** er en by i Fairfield County i delstaten Connecticut i USA. Ved folketellingen i 2010 hadde byen  innbyggere. Den har et areal på 38,4&nbsp;km². 
Den har to jernbanestasjoner (*Noroton Heights* og *Darien*) og betjenes også av hovedveiene  Interstate 95 og Merritt Parkway.

## Referanser


## Eksterne lenker
*
Dong Biwu

**Dong Biwu** (kinesisk: 董必武, pinyin: *Dǒng Bìwǔ*; Wade–Giles: *Tung Pi-wu*, født 1886 i Huanggang i Hubei i Kina, død 2. april 1975) var en kinesisk kommunistisk politisk leder i Mao Zedongs maktperiode i Folkerepublikken Kina. 

I tiden i Yan'an i 1940-årene ble han sammen med Wu Yuzhang, Lin Boqu, Xu Teli og Xie Juezai medregnet blant «de fem rangeldste» () genannt.
Han var leder av Den sentrale partiskole og senere president for det kommunistiske Kinas eksekutivkomite fra 1948 til 1949, leder for Kinas høyesterett fra 1954 til 1959, og fungerende president fra 1968 til 17. januar 1975, da Zhu De overtok. 

Han også visepresident for Folkerepublikken Kina fra 1959 til 1975, sammen med Song Qingling. 

Dong var medlem av Politbyrået fra 1945 til 1975.

## Referanser
Northern Arizona University

** Northern Arizona University ** ble grunnlagt i 1899, og bar opprinnelig navnet *Northern Arizona Normal School*. Det ligger i Flagstaff i den amerikanske delstaten Arizona.

**NAU** har 20&nbsp;5624 studenter og 1&nbsp;492 vitenskapelig ansatte (2006), og er dermed den mest betydelige utdannelsesinstitusjon nord i delstaten. I 2006 var skolepengene US$ 4&nbsp;546 for studenter folkeregistrert i Arizona.

*NAU* har tilbudt *fjernundervisning* i mer enn 30 år, og har dessuten mindre læresteder i Arizona som tilbyr kveldskurs og lokale etterutdanningskurs.

Universitetet er regionalt kjent for gode studiemuligheter for pedagogikk og for hotell- og restaurantfag ved School of Restaurant Management. Det undervises ellers i en bred portefølje av klassiske *liberal arts* fagtilbud og profesjonsfag. School of Forestry underviser i miljørettede skogbruksfag. W.A.Franke College of Business er universitetets egen business-skole.

Ved NAU Center for High Altitude Training kan idrettsutøvere trene i 2&nbsp;100 meters høyde.

## Referanser


## Eksterne lenker
* 
*
Rødseglskip

**Rødseglskip** (朱印船 *Shuinsen*) var bevæpnede japanske handelsskip med anløpshavner i Sørøst-Asia. De var utstyrt med patenter med røde segl utstedt av det tidlige Tokugawa-shōgunatet. Mellom 1600 og 1635 seilte mer enn 350 japanske skip under dette systemet i utenriksfart.

De anløp Filippinene, Siam, Macao, Taiwan, India, Annam, Cochinkina,  Kambodsja og Indonesia.

## Litteratur
* 永積洋子 「朱印船」2001 日本歴史会館, Yoko Nagazumi, „Rødseglskip“, 2001, Japanske historiske selskap. ISBN 4-642-06659-4 (japansk)
* C.R. Boxer: *The Christian Century in Japan, 1549-1650*. Carcanet 1993. ISBN 1-85754-035-2 (engelsk)
Kirkesamfunn

Et **kirkesamfunn** eller et **kristent trossamfunn** er et religiøs gruppering som er identifiserbar ved sitt navn, sin struktur og/eller sin lære. Kristenheten er sammensatt av (men ikke avgrenset til) fem hovedgrener av kirkesamfunn: Den katolske kirke, Den ortodokse kirke, orientalsk-ortodokse kirker, Den anglikanske kirke og protestantiske kirker.

Innenfor hver og en av disse er det igjen undergrupperinger, selv om de kan være av forskjellig dybde. Innenfor katolisismen kan man for eksempel skjelne mellom 23 autonome delkirker – men de er likevel grunnleggende i enhet med hverandre. I motsatt ende av skalaen er de protestantiske, som kan deles i en rekke hovedstrømninger med klare læremessige forskjeller (som mellom luthersk og pentekostal kristendom), og disse hovedstrømningene er igjen atskilt i mindre enheter både etter teologiske, organisatoriske og nasjonale/regionale skillelinjer. Innenfor pinsebevegelsen i Norge oppfattes og organiseres hver egen lokalmenighet som eget kristent trossamfunn, der medlemskapet ikke er territorielt definert.  
   
Et begrep som kunne oversettes som *kirkesamfunn* fins ikke i Bibelen. Selv om det var oppstått en rekke skiller innen kristenheten forut for 1500-tallet, tok man ikke i bruk begrepet før omtrent et århundre etter reformasjonen som navn på de kirkeavdelingene som da var blitt sluttresultatet av reformasjonsårhundret. I de lutherske bekjennelsesskrifter, som oppstod før dette, finner man ikke noe ord for kirkesamfunn. 

Ordene kirkesamfunn og trossamfunn fungerer i Norge nå som et av de juridiske rammebegreper for religionsfrihetsbegrepet.
Anna Chengs misjon

**Anna Chengs misjon** var et lite misjonsforetak innledet i 1899 knyttet til Anna Cheng (født Jakobsen) fra Christianssand) Hun hadde vært misjonær for *[[China Inland Mission]]* (CIM) med støtte også fra Den evangelisk lutherske frikirke i Norge. Hun kom som så mange andre misjonærer i Shanxiprovinsen under innflytelse fra det misjonsarbeid som ble drevet av Xi Shengmo. 

Etter at hun giftet seg med den kinesiske evangelist Cheng Xiuqi, ble hun utstøtt av CIM. De startet da en uavhengig misjon, som fortsatte i de samme traktene i provinsen Shanxi som de hadde virket i tidligere, i Zezhou 澤州 (ved Jincheng). 

Misjonen fikk finansiell støtte fra Norge, noe som vedvarte også etter hennes død.
Ottumwa

**Ottumwa** er en by i Wapello County i Iowa i USA. Ved folketellingen i 2010 hadde byen 25 023 innbyggere. Byen er delt i to halvdeler av Des Moines River.

## Referanser


## Eksterne lenker
*
Gaocheng

**Gaocheng** (kinesisk: 藁城, pinyin: *Gàochéng*) er en by på fylkesnivå tilhørende Shijiazhuang i provinsen Hebei i  Folkerepublikken Kina. Byen har et areal på 836&nbsp;km² og en befolkning på 743&nbsp;000.

## Kulturminner
Arkeologene har avdekket tydelige tegn etter Shang-kulturen i området.  Taixi-funnstedet (*Taixi yizhi*, 台西遗址) fra midlere og sen Shang-tid ble i 2006 tilføyd på listen over kulturminner i Folkerepublikken Kina.

## Administrative enheter
**Storkommunene** Lianzhou (廉州镇)、Gangshang (岗上镇)、Nandong (南董镇)、Xing'an (兴安镇)、Nanmeng (南孟镇)、Meihua (梅花镇)、Chang'an (常安镇)、Zengcun (增村镇)、Xiguan (西关镇)、Zhangjiazhuang (张家庄镇)、Jiashizhuang (贾市庄镇)、Qiutou (丘头镇)、Nanying (南营镇)

**Kommunen** Jiumen for huikineserne (九门回族乡)

## Samferdsel
### Jernbane
Qingdao-Taiyuan høyhastighetstog stanser her på sin vei fra Qingdao til Taiyuan.

### Vei
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Eksterne lenker
* Gaocheng Window, offisiell hjemmeside
Sandra Ng

** Sandra Ng Kwan Yue ** 吳君如 (født 2. august 1965 i Hongkong) er en filmskuespillerinne i Hongkong. Hun mottok i 2003 en skuespillerpris fra Golden Horse Film Festival i Taiwan for sin rolle som en prostituert i filmen *[[Golden Chicken]]*.

## Referanser


## Eksterne lenker
*
Khulna

** Khulnā ** (bengali: *খুলনা*) er en by i Bangladesh som er hovedstad i administrasjonsenheten og provinsen (Khulna (divisjon)) av samme navn. I 2004 hadde byen drøyt 1,3 millioner innbyggere, og var med det tredje største by i Bangladesh. 

Khulna ligger ved elvene Rupsha og Bhairob, som begge er sideelver som utgår fra elven  Ganges i det store deltaet der elvene Ganges, Brahmaputra/Jamuna og Meghna munner ut i Bengalbukten. Den ligger omtrent midtveis mellom landets hovedstad Dhaka og den indiske storbyen  Kolkata (Calcutta).

Khulna er et viktig sentrum for handel og industri. Den betjenes av havnebyen Mongla.
Tappan Zee Bridge

**Governor Malcolm Wilson Tappan Zee Bridge**, nesten alltid omtalt som **Tappan Zee Bridge** eller bare **Tappan Zee**, er en fritt frambygg-bro i New York over Hudsonelven på dets bredeste sted, Tappan Zee, oppkalt etter en indianerstamme fra området kalt tappanerne (mens zee er nederlandsk for «sjø»). Den knytter Nyack i Rockland County til Tarrytown i Westchester County. Byggingen av broen startet i mars 1952 og broen ble åpnet for trafikk 15. desember 1955. Broens totale lengde er på 4881 meter. Fritt frambygg-spennet er på 369 meter med en 42 meters klaring over vannet. 

I 1994 ble navnet Malcolm Wilson tilføyd til broens navn. Han var guvernør for delstaten New York. Det nye navnet har ikke slått gjennom i dagligtale.

## Referanser
Shubert Theatre

**Shubert Theatre** er et Broadway-teater med adresse 225 West 44th Street på midtre Manhattan i New York City i USA. Det ble oppkalt etter teatermannen Sam S. Shubert. Den deler en venetiansk fasade med det tilliggende Booth Theatre, som ble bygd samtidig, skjønt interiørene er helt forskjellige.

Det åpnet 21. oktober 1913 med en serie Shakespeare-stykker, blant dem *[[Othello]]*, *[[Hamlet]]* og *[[Kjøpmannen i Venedig]]*. Teaterets lengstløpende stykke var musicalen *[[A Chorus Line]]*, som varte i nesten femten år med 6137 forestillinger.

## Noen kjente oppsetninger
* 1917: *Love o' Mike* med Clifton Webb som Alonzo Bird
* 1917: *[[Maytime]]*
* 1933: *[[Gay Divorce]]*
* 1936: *[[Idiot's Delight]]*
* 1937: *[[Babes in Arms]]*
* 1939: *[[The Philadelphia Story]]*
* 1941: *[[Pal Joey (musical)|Pal Joey]]*
* 1942: *[[By Jupiter]]*
* 1944: *[[Bloomer Girl]]*
* 1947: *[[High Button Shoes]]*
* 1950: *[[Kiss Me, Kate]]*
* 1951: *[[Paint Your Wagon]]*
* 1953: *[[Can-Can (musical)|Can-Can]]*
* 1956: *[[Will Success Spoil Rock Hunter? (skuespill)|Will Success Spoil Rock Hunter?]]*; *[[The Pajama Game]]*; *[[Bells Are Ringing]]*
* 1961: *[[Bye Bye Birdie]]*
* 1962: *[[I Can Get It for You Wholesale]]*; *[[Stop the World - I Want to Get Off]]*
* 1963: *[[Here's Love]]*
* 1964: *[[Oliver!]]*
* 1965: *[[The Roar of the Greasepaint - The Smell of the Crowd]]*
* 1966: *[[Wait Until Dark]]*; *[[The Apple Tree]]*
* 1968: *[[Promises, Promises]]*
* 1972: *[[The Creation of the World and Other Business]]*
* 1973: *[[A Little Night Music]]*; *[[The Sunshine Boys]]*
* 1974: *[[Over Here!]]*
* 1975: *[[Seascape (play)|Seascape]]*
* 1975: *[[A Chorus Line]]*
* 1979: *[[Snoopy!!! The Musical]]* 
* 1990: *[[Buddy - The Buddy Holly Story]]*
* 1992: *[[Crazy for You]]*
* 1996: *[[Big (musikal)|Big]]*
* 2005: *[[Spamalot]]*

## Eksterne lenker
* 
*
Liuhepagoden

**Liuhepagoden** (kinesisk: 六和塔, pinyin: *Liùhé Tǎ*), egentlig **Seksharmonipagoden**, er en pagode sør i byen  Hangzhou i Zhejiangprovinsen i Folkerepublikken Kina. Den ligger ved foten av Yuelunhøyden mot Qiantangelven. Den ble bygd under Det nordlige Song-dynasti (960 – 1127 ), så ødelagt i 1121, og så fullstendig gjenoppbygd i 1165, under Det sørlige Song-dynasti (1127&ndash;1279).

## Litteratur
*Needham, Joseph (1986). *Science and Civilization in China*: Volume 4, Part 3. Taipei: Caves Books, Ltd.

## Eksterne lenker
* Seksharmonipagoden
Gelao

**Gelao** (仡佬族 pinyin: *Gēlǎozú*) er ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 579.357 av dem i Kina, for det meste i provinsene Guangxi og Guizhou. 

## Eksterne lenker
* The Gelao ethnic minority (kinesisk regjeringsside)
Qinzhou

** Qinzhou ** (kinesisk: 钦州, pinyin: * Qīnzhōu*, eldre translitterasjon: *Yamchow* eller *Yen Chow*) er en by på prefekturnivå ved Tonkinbukten i Guangxi i Folkerepublikken Kina. 

Området tilhørte tidligere provinsen Guangdong.  Qinzhou har en befolkning på 944.000.

## Administrative enheter
Byprefekturet Guigang har jurisdiksjon over 2 distrikter (区 *qū*) og 2 fylker (县 *xiàn*).

## Referanser
Luís Sequeira

** Luís Sequeira ** (kinesisk: 吕硕基) er en portugisisk jesuitt og sinolog i Macao. Han var i 16 år leder for jesuittenes kommunitet i byen, og grunnla sammen med pater Yves Camus i 1999 Instituto Ricci de Macau, som han så ledet i åtte år som direktør. I 2007 ble han visedirektør for instituttet. Pater Sequeira er også direktør for *Colegio Matteu Ricci* i Macao, og viserektor for Inter-University Institute of Macau.
Ulf Friberg

**Ulf Sven Friberg** (født 4. oktober 1962 i Nässjö i Jönköpings län) er en svensk skuespiller, manusforfatter og regissør.

Friberg begynte å følge med en kamerat på kveldsteaterkurs og tok fri fra arbeidet ved elektrofirmaet han arbeidet ved for å studere ved teaterlinjen på en folkehøyskole. Han fortsatte studiene ved Teaterhögskolan i Malmö 1986-1989. Etter studiene ble han engasjert ved Stockholms Stadsteaters fasta ensemble. Han er også medlem i humorgruppen Clownen luktar bensin. 1995/96 fikk han Teaterförbundets Daniel Engdahl-stipend. 
 
## Filmografi (utvalg)
* 2011 – *[[Stockholm Östra]]*
* 2010 – *[[Drottningsoffret]]* (TV)
* 2009 – *[[De halvt dolda]]* (TV)
* 2008 – *[[Främmande fågel]]*
* 2008&ndash;2010 – *[[Maria Wern]]* (TV)
* 2008 – *[[Borta Bra]]* (Novellefilm, regi)
* 2007 – *[[Upp till kamp]]* (TV-serie)
* 2006 – *[[Wallander – Hemmeligheten]]*
* 2006 – *[[Kronprinsessan]]* (TV-serie)
* 2006 – *[[Van Veeteren - Tilfellet G|Tilfellet G]]* (Svensk tittel: Van Veeteren – Fallet G)*
* [[TV-året 2004|2004]] – *Graven* (TV-serie)
* [[filmåret 2004|2004]] – *Ring kåta Clarissa*
* [[filmåret 2004|2004]] – *En familj*
* [[filmåret 2003|2003]] – *Tusenbröder*
* [[filmåret 2003|2003]] – *Ondskan*
* [[filmåret 2002|2002]] – *Beck &ndash; Pojken i glaskulan*
* [[TV-året 2002|2002]] – *Stora teatern* (TV)
* [[filmåret 2002|2002]] – *Klassfesten*
* [[filmåret 2001|2001]] – *Syndare i sommarsol*
* [[Filmåret 1996|1996]] – *Jerusalem*
* [[filmåret 1993|1993]] – *Mannen på balkongen*
* [[filmåret 1990|1990]] – *Hjälten''

## Referanser


## Eksterne lenker
*
Pjotr Kafarov

**Pjotr Ivanovitsj Kafarov** (Пётр Ива́нович Кафа́ров), også kjent ved sitt klosternavn **Palladij** (*Палла́дий*), (født i 1817, død 1878) var en tidlig russisk sinolog.

Likesom sin lærer Ioakinf Bitsjurin var Palladij russisk-ortodoks munk. Under sitt syv år lange opphold i Kina oppdaterte og offentliggjorde han mange viktige manuskripter, som *[[Mongolenes hemmelige historie]]*.

Kafarov utviklet et system for kyrilliseringssystem for kinesisk språk («Palladijsystemet») som fremdeles er i bruk for formålet i Russland.

## Litteratur
* V.E. Laricheff \\ В. Е. Ларичев. Путешествие в страну восточных иноземцев. М. 1983.
Quinnipiac

**Quinnipiac** eller **Quiripi** er navnet på en algonkintalende indianerstamme som tidlig på 1600-tallet bodde i det som i dag er det vestlige Connecticut i egnen rundt New Haven Bay ved utløpet av en rekke elver der. De var en av en gruppe mindre stammer som sammen utgjorde mattabesicene. De var på tidlig tidspunkt fordrevet fra sitt område av engelske kolonister.

Deres algonkinspråk ble kalt *Quiripi-Unquachog*, og var ett av fem algonkinspråk i det sørlige New England. 
 
Navnet *Quinnipiac* betyr antagelig «folket fra den lange havarmen». Navnet ble blant engelskmennene gjengitt også som *Quillipeage*, *Quillypieck*, *Quinopiocke* og *Quinnypiock*. nederlenderne skrev *Quiripi* eller *Quiripey*.

Det fantes fire undergrupper, alle anført av en sachem (høvding): 
* *Momauguin*, bosatt ved dagens New Haven
* *Montovese*, bosatt ved dagens North Haven
* *Menunkatuck*, bosatt ved dagens Guilford
* *Totoket*, bosatt ved dagens Branford

## Referanser
Hongkongøya

**Hongkongøya** er en øy sør i Hongkong. Innbyggertallet var 1&nbsp;279&nbsp;876 og befolkningstettheten var 16&nbsp;390/km² i 2011. Øya ble tatt av Storbritannia tidlig i 1840-årene, og byen Victoria ble etablert der. Den sentrale delen av øyas nordkyst er det historiske, politiske og økonomiske sentrum i Hongkong. Den nordlige kysten av øya danner den sørlige del av Victoria Harbour, som er hovedårsaken til Hongkongs utvikling. Dette er på grunn av det dype vannet, som passer godt for handelsskip.

Øya er hjemsted for mange av de mest berømte attraksjoner i Hongkong, deriblant Victoria Peak, Ocean Park, mange historiske attraksjoner og forskjellige store innkjøpssenter. Øya er også berømt for sine fjellkjeder, som gir gode turmuligheter. Den nordlige delen av Hongkongøya utgjør sammen med Kowloon-kjernen av det urbane området av Hongkong. Deres samlede areal er om lag 88,3 km² og det samlede innbyggertallet (den nordlige del av øya og Kowloon) er på omkring 3 156 500, med en befolkningstetthet på 35 700/km².

## Områder
Følgende områder befinner seg på Hongkongøya:

*Aberdeen
*Admiralty
*Ap Lei Chau
*Causeway Bay
*Central/Chong Wan
*Chai Wan
*Cyberport
*Deep Water Bay
*East Mid-Levels
*Fortress Hill
*Happy Valley
*Kennedy Town
*Mid-Levels
*Mount Davis
*North Point
*Pok Fu Lam
*Quarry Bay
*Repulse Bay
*Sai Wan Ho
*Sai Wan
*Sai Ying Pun
*Sandy Bay
*Shau Kei Wan
*Shek O
*Shek Tong Tsui
*Sheung Wan
*Siu Sai Wan
*So Kon Po
*Stanley
*Tai Hang
*Tai Tam
*Tin Hau
*Victoria Park
*Victoria Peak
*Wan Chai
*West Mid-Levels
*Wong Chuk Hang
Dag Malmberg

**Dag Malmberg**, egentlig **Dag Åke Sigvard Malmberg**, (født 18. januar 1953 i Gävle) er en svensk skuespiller og regissør. 
 
## Filmografi (utvalg)
* 2007 – *[[Irene Huss – Tatovert torso]]*
* 2007 – *[[Kodenavn Hunter]]*
* 2006 – *[[Van Veeteren - Tilfellet G| Tilfellet G]] (Svensk tittel: Van Veeteren – Fallet G)*
* 2005 – *[[Saltön]]* (TV)
* 2005 – *[[Krama mig]]*
* 2001 – *[[En sang for Martin]]*
* 2000 – *[[Den bästa sommaren]]*
* 1999 – *[[Jakten på en mördare]]*
* 1999 – *[[Sjätte dagen]]*
* 1997 – *[[Glappet]]*
* 1994 – *[[År av drömmar]]*

## Regi
* 1997 – Vita lögner

## Referanser


## Eksterne lenker
*
Takasaki

**Takasaki** (japansk: 高崎市 &ndash; *Takasaki-shi*) er en by i det japanske prefekturet Gunma på øya Honshu, med 341.000 innbyggere (2007). Byen ble grunnlagt 1.  april 1900.

Takasaki er et trafikknutepunkt og et stoppested for Shinkansen-toget.

Tidligere statsminister Yasuhiro Nakasone kom fra Takasaki.
## Referanser

## Eksterne lenker
*
Fransiskanertertiarene av den hellige Teresa av Jesusbarnet

**Fransiskanertertiarene av den hellige Teresa av Jesusbarnet** eller (Wade-Giles:)  ** Kiao-king-ti ** er en kinesisk katolsk kvinneorden som ble opprettet i 1926 og regnes som en bispedømmeorden i Laohekou i provinsen Hubei. Den formelle status fikk den i desember 1933 av biskop Alfonso M. Ferroni O.F.M. av Laohekou, etter tilretteleggelse fra fransiskanerne Roberto Guerra (1891 – martyrdrept 1955) og Paolo Barbieri (1901–1965). De italienske ** Fransiskanermisjonssøstrene av Egypt ** ble gitt oppdraget å organisere deres åndelige formasjon i oppstartsfasen.

I 1940 hadde Fransiskanertertiarene 23 medlemmer i Det apostoliske vikariat Laohekou, i 1948 var de 40 medlemmer der. I det tilgrensende apostoliske prefekturet Xiangyang var de 40 søstre og syv noviser i 1940.

I 2006 hadde ordensfellesskapet fremdeles arbeide i området, blant annet med en kommunitet i Laohekou i et kloster gjenopprettet i slutten av 1970-årene.
Einar Hoidale

**Einar Hoidale** (født 17. august 1870 i Tromsø, død 5. desember 1952 i St. Petersburg i Florida USA) var en norsk-amerikansk politiker (demokratene) 

Han kom til USA med sine foreldre som emigrant da han var syv år gammel, og ble uteksaminert fra University of Minnesotas *Law School* i 1898.
Som jurist og forretningsmann ble han en fremstående borger av Minnesota.  Han ble valgt til Representantenes hus og var kongressmedlem fra 1933 til 1935 for demokratene. Han stilte deretter til valg som senator, men tapte mot en annen norsk-amerikaner, den sittende senatoren Henrik Shipstead fra Minnesotas bonde- og arbeiderparti.

## Referanser


## Eksterne lenker
*
Tommy Haas

**Thomas «Tommy» Mario Haas** (født 3. april 1978 i Hamburg, Tyskland) er en profesjonell tysk høyrehendt tennisspiller. ATP-rankingen hans er 27 i verden.

## [[ATP-touren|ATP]]-titler
### Singel
* 1999 – Memphis
* 2001 – Adelaide, Long Island, Wien, Stuttgart TMS
* 2004 – Houston, Los Angeles
* 2006 – Delray Beach, Memphis, Los Angeles
* 2007 – Memphis

## Referanser


## Eksterne lenker
* 
*
Haifeng

**Haifeng** (kinesisk: 海豐, pinyin: *Hǎifēng Xiàn*) er et fylke i byprefekturet Shanwei i provinsen Guangdong i Folkerepublikken Kina, nordøst for Hongkong. De språkene som tales er teochew, hokkien og hakka. 

Befolkningen var på  innbyggere i 1999.

## Kulturminner
I Haifeng ligger *Det røde palass* og *Den røde plass* (*Haifeng honggong*, 海丰红宫; *Hongchang jiuzhi*, 红场旧址) som er oppført på Folkerepublikken Kinas liste over kulturminner.

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Referanser
Tsjojbalsan

:*Denne artikkelen omhandler byen Tsjojbalsan i Mongolia. For den tidligere presidenten i Mongolia, se [[Khorloogijn Tsjojbalsan]].*

**Tsjojbalsan** (Чойбалсан) er den fjerde største byen i Mongolia. Den er hovedstad i provinsen Dornod. 

Byen het tidligere **Bajan Tumen** (Баян Тумэн), men ble i 1941 oppkalt etter kommunistlederen Khorloogijn Tsjojbalsan. 

## Eksterne lenker
*
Qingdaouniversitetet

**Qingdaouniversitetet** er et universitet i Qingdao i Folkerepublikken Kina. Qingdaouniversitetet er et nytt universitet som ble til ved sammenslåing av fire andre høyere utdannelsesinstusjoner i 1993: Det tidligere *Qingdaouniversitetet*, Shandong tekstilingeniørinstitutt,  Qingdaos medisinske høyskole og Qingdao lærerhøyskole.

## Eksterne lenker
* Qingdao University Official Website (Kinesisk)
* Qingdao University Official Website (Engelsk)
Darkhan

**Darkhan** (Дархан) er hovedstaden i provinsen Darkhan-Uul i Mongolia. Byen, som ble bygd fra 1961 og fremover, er tredje største i landet og med totalt 74&nbsp;300 innbyggere i 2024.

Darkhan er en industriby nord i Mongolia, 215&nbsp;km nordvest for Mongolias hovedstad Ulan Bator. Byens beliggenhet er mellom Khangaifjellene og Khentiifjellene i elvedalene Orkhon og Selenga. 

## Historie
Darkhan er en ung by, grunnlagt 17. oktober 1961, og bygget med bistand fra COMECON (Sovjetunionen og andre østeuropeiske stater).

## Økonomi
Darkhan regnes som den største store produsenten av landbruksprodukter i Mongolia. Byen er et av landets største industrisentre, med produksjon av blant annet sement, murstein, tre, stål og maskiner. Matforedling, kjøretøyreparasjoner og produksjon av ulltekstiler, tepper, kledde saueskinn og klær er også en viktig del av Darkhans industrialisering.

Darkhan kan forsyne hele landet, da byen ligger strategisk til langs den transmongolske jernbane, som forbinder nord- og sør-Mongolia. Asiatisk hovedvei 3 kobler Darkhan til Ulan Bator.

## Demografi
Omtrent 82&nbsp;% av befolkningen i Darkhan-Uul-provinsen er bosatt i Darkhan. Nesten 90&nbsp;% av byens befolkning bor i leiligheter inne i byen, mens omtrent 10&nbsp;% fortsatt bor i utkanten av byen i jurter, tradisjonelle mongolske hjem. 

Byen tiltrekker seg mange arbeidssøkende, som ønsker å å unnslippe de tøffe levekårene som finnes i de omkringliggende landlige områdene. Byen er det nest største utdanningsstedet i Mongolia, med utdanninger innen blant annet av plantevitenskap og landbruk, og tiltrekker seg derfor studenter fra hele landet.

## Kultur
Som andre unge byer utviklet under det sosialistiske styret i Mongolia, skylder Darkhan mye av sin arkitektoniske stil til Sovjetunionen. Infrastruktur og byens ytre utseende, slik som ordningen med boliger, plasseringen av dens administrative bygninger og kontorer, ble utviklet i tråd med datidens sovjetiske standarder.  men det finnes fortsatt noen relikvier og landemerker dedikert til buddhismen og den tradisjonelle mongolske kulturen og livsstilen. 

Byen var lenge påvirket av russisk kultur, men etter sosialismens fall kom mange av de mer tradisjonelle sosiale aspektene ved mongolsk kultur tilbake til byen. Dette inkluderer feiring av ulike høytider, på tvers av både den russiske og den mongolske kalenderen, og tradisjonelle sportslige leker.

### Attraksjoner

* Morin Khuur-monumentet
* Kharagiin Khiid-klosteret
* Den sittende Buddha-statuen

## Referanser


## Eksterne lenker
*
Tsingtaobryggeriet

**Tsingtaobryggeriet** (kinesisk: 青岛啤酒厂; pinyin: *Qīngdǎo píjiǔchǎng*) er Folkerepublikken Kinas største bryggeri. Det ble grunnlagt i 1903 av tyskere som hadde bosatt seg i Qingdao i Shandong provinsen. Qingdao var på denne tiden hovedstaden til det tyske protektoratet Jiaozhou. 

I (2007) hadde den en markedsandel på cirka 12&nbsp;% i Kina. Ølmerket bruker på sine etiketter ikke den moderne kinesiske translitterasjon, men skriver *Tsingtao*, som følger den gamle École française d'Extrême-Orient-translitterasjon. Ølets logo i dag viser Zhan Qiao, en berømt pir i Qingdao.

## Eksterne lenker
*
Arvid Udbjørg

**Arvid Udbjørg** (1928–2006) var en norsk grafiker. Han bodde i Bølerlia i Oslo fra 1950 til han døde.

## Utdannelse
Udbjørg var elev hos billedhugger Elen Elster Christensen i Oslo fra 1948 til 1949. Deretter tok han  
Statens Håndverks- og Kunstindustriskole Oslo fra 1951 til 1955 før han fra 1957 studerte i London, først et år ved Slade School of Fine Art, siden et år ved Central School of Art and Craft. 

## Stipend og atelieropphold
* Fondet for dansk-norsk samarbeid 1960
* Grosserer Th. Henrichsens legat 1960
* Vederlagfondets stipend 1962 
* Statens reise- eller studiestipend 1964 
* Statens 3-årige arbeidsstipend 1968-1970 
* Statens garantiinntekt for kunstnere 1983
* Bildende Kunstneres Hjelpefonds arbeidsstipend 1996 

## Separatutstillinger, prosjekter (i utvalg)

* Kunstnerforbundet Oslo (1965)
* Kunstnerforbundet Oslo (1973) 
* Kolding bibliotek Danmark (1975) 
* Oslo Kunstforening (1984)

## Gruppeutstillinger, prosjekter, festivaler (i utvalg)
* Nordisk Kunstforbund Odense- Danmark (1959)
* Nordisk Grafikkunion Stockholm 1960, Helsingfors 1967, Lund, Sverige (1971), Bergen 1975 
* Norske Grafikeres jubileumsutstilling (1960, 1969, 1979, 1987 og 1994), 
* «Chrix Dahls elever» Kunstnerforbundet Oslo (1961)
* «Norwegische Graphik der Gegenwart» Berlin (1962, 1971) 
* «Contemporary Paints from Norway» Oregon- USA (1963) 
* Kunstnerforbundet Oslo (1965) 
* «Grafika Norweska» Kraków- Polen (1966) 
* Norske Grafikeres sommerutstilling (1967, 1972, 1974-76, 1981-85, 1988, 1991-93) 
* Interart Berlin (1967) 
* Salon du Mai Paris (1967, 1968) 
* Internazionale Biella per l'incisione Biella- Italia (1967, 1971, 1973, 1976) 
* Internazionale biennale Pistoia- Italia (1968) 
* «Skandinavisk grafikk» vandreutstilling USA og Canada (1970) 
* «Norsk grafikk siden sist» Oslo Kunstforening (1971, 1973, 1977, 1979) 
* «Contemporary Prints from Norway» Oregon- USA (1971)
* Galleri Moderne Kunst Duisburg- Tyskland (1972) 
* Norsk Internasjonal Grafikk Biennale Fredrikstad (1980) 
* «Mitt siste trykk Galleri» Norske Grafikere Oslo (1986) 
* Sommerutstilling Christianssands Kunstforening (1989–1991) 
* Norske Grafikere Gudbrandsdalen Billedgalleri Vinstra (1994)

## Innkjøpt av
Udbjørg er innkjøpt av en rekke museer og offentlige intstitusjoner:

Kunstmuseet i København, Slade School of Fine Art, (som han var elev ved), Riksgalleriet, Utenriksdepartementet, Moss Faste Galleri, Statkraft, Oslo Kunstforening, Generalkonsulatet i Rio de Janeiro Brasil, Den Norske Ambassade Athen, 
Norges Bank, Oregon State University USA, Den Norske Ambassade Jiddah Saudi Arabia, Nordisk Artotek Island, 
Nasjonalgalleriet, Stavanger bibliotek, Bergen Billedgalleri, Freia A/S, Museum of Fine Arts Boston USA, Norsk kulturråd, Kolding kommunes bibliotek.

## Verv
* Jurymedlem Norske Grafikere (1962)

## Års- eller landsdelsutstilling
* Høstutstillingen (1957-1964, 1966-75, 1977-78, 1980)
* UKS Vårutstilling (1959-60, 1962-65)
* Østlandsutstillingen (1979) 

## Priser og utmerkelser
* Grafikerprisen Landslaget Aktuell Kunst 1965

## Referanser
Honorær konsul

**Honorær konsul** eller **[[valgkonsul]]** er en konsul som er leder for et honorært konsulat. Slike konsulater opprettes gjerne dersom et land ikke har egne diplomater i en by med et visst samkvem med senderlandet. En honorær konsul er oftest statsborger i vertslandet. Hvis embetet er ulønnet, kan den honorære konsulen ta seg betalt for sine tjenester.
Yves Raguin

**Yves Raguin** (født 1912, død 9. desember 1998 i Taipei på Taiwan) var en fransk sinolog og jesuitt. Han var en ledende autoritet på kinesisk religion og Østens og Vestens spiritualitet. 

Han ble jesuitt i 1930 og ble presteviet i 1942. Han kom deretter til Kina og var først ved *[[Harvard-Yenching Institute]]* 1946-1949 og så i Shanghai årene 1949-1953. 

Sammen med andre jesuitter grunnla han i 1966 Ricci-instituttet i Taiwans hovedstad Taipeh, og var dets direktør til november 1996.

På hans tid ble arbeidet med den omfangsrike kinesisk-franske ordboken *[[Le Grand Ricci]]* avsluttet.

Pater Raguin skrev over 20 bøker innen sitt fagfelt.

## Se også
* Liste over kinamisjonærer tilhørende jesuittordenen

## Referanser


## Litteratur, kilde
Claude Larre, Yves Camus, Benoît Vermander:  « La Vie du père Yves Raguin sj », Chine - Maduré - Madagascar - Jésuites en Mission, no 273, juin - juillet - août 1999

## Eksterne lenker
* Nekrolog 
* Kort biografi
* The Ricci Institute Library Online Catalog
Gustav Franz Wagner

**Gustav Franz Wagner** (1911–1980) var SS-offiser og nestkommanderende ved den tyske dødsleiren Sobibór i Polen, der mer enn  for det meste jøder ble gasset i hjel.

Han flyktet til Brasil etter krigen hvor han levde frem til sin død. Han ble dømt til døden *[[in absentia]]* under Nürnbergprosessene.

## Liv og virke
### Nazist
Gustav Franz Wagner ble i 1931 medlem av – det i Østrrike fortsatt forbudte – Nationalsozialistische Deutsche Arbeiterpartei i Wien. På grunn av illegale graffiti (hakekors) og plakatklebinger ble han arrestert. Han dro i 1934 til Det tyske rike for å unngå flere arrestasjoner.

Han hadde graden *[[Oberscharführer]] i* SS.

### Andre verdenskrig
I begynnelsen av andre verdenskrig deltok Wagner i Nazitysklands eutanasiprogram, Aktion T4; han var plassert i Hartheim i ved Linz.

I dødsleiren Sobibór var Wagner kommendanten Franz Stangls nærmeste mann, og da Stangl i september 1942 ble kommandant i Treblinka, ble Wagner utnevnt til Sobibórs nye kommandants, Franz Reichleitners, stedfortreder. Flere øyenvitner har senere fortalt om Wagners følelseskulde og sadisme. Gustav Franz Wagner slo eller skjøt egenhendig i hjel internerte, også spedbarn. Som følge av dette fikk han tilnavnet *Welfel* (jiddisch: ’vargen’).

### Etterkrigstiden
Etter krigsslutt flyktet Wagner sammen med Stangl til Brasil.

Han ble han dødsdømt *[[in absentia]]* under Nürnbergprosessene. Han klarte å flykte sammen med Franz Stangl til Brasil. Der fikk Wagner fast oppholdstillatelse den 12. april 1950 og bodde der under pseudonymet *Günther Mendel* til han ble arrestert 30. mai 1978. Utleveringsbegjæringer fra Israel, Østerrike, Polen og Tyskland ble alle avslått av rettsvesenet i Brasil. 

Ifølge sin advokat begikk Gustav Wagner selvmord i oktober 1980. Han ble funnet med en kniv i brystkassen.

## Litteratur
* Yitzhak Arad: *Belzec, Sobibor, Treblinka: the Operation Reinhard death camps*, Bloomington: Indiana University Press 1987, s. 191f.
* 
* 

## Referanser